ข้อมูลสรุป (Executive Summary)

กลุ่มบริษัท ซีวีดี เอ็นเตอร์เทนเมนท์ จำกัด(มหาชน) มี บริษัท บีอีซี เวิลด์ จำกัด (มหาชน)
เป็นผู้ถือหุ้นรายใหญ่ โดยมีสัดส่วนการถือหุ้นเป็นจำนวนร้อยละ 20 ของจำนวนหุ้นทั้งหมด

การดำเนินธุรกิจของ “กลุ่มซีวีดี”

บริษัท ซีวีดี เอ็นเตอร์เทนเมนท์ จำกัด (มหาชน) ประกอบธุรกิจดังนี้

1)  เป็นผู้ผลิตและจำหน่ายม้วนวีดีโอเทป กล่องพลาสติกบรรจุม้วนเทปวีดีโอ แผ่นดิสก์ (P&MFD
    case) แผ่นซีดีเพลงและวีซีดี (CD case) และแผ่นดีวีดี (DVD case)
    และให้บริการรับจ้างอัดวีดีโอเทป

    2) ลงทุนในบริษัทย่อยซึ่งดำเนินธุรกิจตามหมายเหตุประกอบงบการเงินข้อ 8

    บริษัท ซีวีดี อินเตอร์เนชั่นแนล จำกัด
    เป็นผู้ถือลิขสิทธิ์การให้เช่าและจัดจำหน่ายภาพยนตร์จากค่ายต่างๆ
    ทั้งในประเทศและต่างประเทศ และในปี 2545
    มีแผนที่จะนำเข้าภาพยนตร์ต่างประเทศจากค่ายอิสระมาฉายในโรงภาพยนตร์ในเครือต่างๆ
    ทั่วประเทศปีละประมาณไม่เกิน 10 เรื่อง

    บริษัท ซีวีดี มีเดีย จำกัด (เดิมชื่อ บริษัท มีเดียลิงค์ จำกัด)
    ประกอบธุรกิจร้านขายปลีกภาพยนตร์ในรูปแบบต่างๆและให้บริการเช่าภาพยนตร์แก่ผู้บริโภคโดยตรงผ่านเครือข่ายร้านค้าปลีกของตนเองภายใต้ชื่อร้านโชว์ไทม์และร้าน
    Movie Magic และดำเนินธุรกิจแฟรนไชส์ศูนย์วีดีโอ ภายใต้ชื่อร้านโชว์ไทม์ ปลายปี 2544
    คณะกรรมการบริษัทของบริษัทใหญ่มีแผนงานที่จะลดขนาดธุรกิจและเปลี่ยนแปลงกิจกรรมการดำเนินงานของบริษัท
    ซีวีดี มีเดีย จำกัด
    จากเดิมซึ่งประกอบธุรกิจหลักเป็นศูนย์จำหน่ายผลิตภัณฑ์ภาพยนตร์และเพลงและให้เช่าวีดีโอเทป
    วีดีโอซีดีและดีวีดีภายใต้ชื่อร้านโชว์ไทม์และร้าน Movie Magic
    ที่บริษัทเป็นผู้บริหารเองซึ่งมีสาขาทั่วประเทศจำนวนประมาณ 40 สาขา
    มาดำเนินธุรกิจจัดหาและจัดจำหน่ายลิขสิทธิ์ภาพยนตร์แทนการดำเนินธุรกิจร้านค้าปลีกจำหน่ายผลิตภัณฑ์ภาพยนตร์และเพลงและให้เช่าวีดีโอเทป
    วีดีโอซีดีและดีวีดี ภายในปี 2545
    แต่ในส่วนของการบริหารแฟรนไชส์ภายใต้ชื่อร้านโชว์ไทม์ยังคงดำเนินต่อไปภายใต้บริษัท ซีวีดี
    อินเตอร์เนชั่นแนล จำกัด

ภาวะอุตสาหกรรมและการแข่งขัน

 ธุรกิจจัดจำหน่ายภาพยนตร์พร้อมลิขสิทธิ์ในรูปแบบวีดีโอเทป วีดีโอซีดี และดีวีดี เป็นธุรกิจหลักของกลุ่มซีวีดี ธุรกิจดังกล่าวมีการแข่งขันสูงทั้งจากคู่แข่งที่ดำเนินการถูกต้องตามกฎหมายและไม่ถูกต้องตามกฎหมาย แต่กลุ่มซีวีดีมีสถานภาพที่ได้เปรียบคู่แข่งเนื่องจากเป็นผู้ถือลิขสิทธิ์แต่เพียงผู้เดียวในประเทศไทยในการให้เช่าและจัดจำหน่ายภาพยนตร์ฮอลลีวู้ดในเครือเมเจอร์ซึ่งได้รับความนิยมอย่างสูงจากผู้ชมภาพยนตร์ทั่วโลกในเรื่องคุณภาพและความบันเทิง นอกจากนี้ยังเป็นผู้ถือลิขสิทธิ์ภาพยนตร์จีนชุดของเอช เค ทีวีบี ฮ่องกง ภาพยนตร์ต่างประเทศของบริษัท นนทนันท์เอ็นเตอร์เทนเม้นท์ จำกัด ภาพยนตร์จากค่ายอิสระต่างๆในประเทศอเมริกา และค่ายอื่นๆในประเทศ อีกทั้งคุณภาพสินค้าของกลุ่มซีวีดีเป็นที่ยอมรับของผู้บริโภคมีความคมชัดของภาพและเสียงในระดับมาตรฐานสากล

สำหรับการจัดการด้านลิขสิทธิ์ภาพยนตร์ กลุ่มซีวีดีประสบกับปัญหาเรื่องการละเมิดลิขสิทธิ์อย่างหนัก
แม้ว่ารัฐบาลชุดปัจจุบันจะมีนโยบายปราบปรามการละเมิดลิขสิทธิ์ที่ชัดเจนกว่าในอดีตที่ผ่านมาก็ตาม
ส่งผลให้ผลิตภัณฑ์ที่มีการละเมิดลิขสิทธิ์ดังกล่าวมีการวางจำหน่ายโดยแพร่หลายและขายในราคาต่ำกว่าราคาขายของกลุ่มซีวีดีมาก
ทำให้สูญเสียรายได้ส่วนหนึ่งไป
อย่างไรก็ตามปัญหาดังกล่าวข้างต้นกลุ่มซีวีดีได้มีแนวทางแก้ไขโดยวางมาตร

การในการตรวจจับการละเมิดลิขสิทธิ์อย่างเข้มงวดและต่อเนื่อง และในปี 2545
บริษัทมีแผนบุกตลาดวีซีดีเถื่อนโดยการปรับลดราคาขายภาพยนตร์ฮอลลีวู้ดในรูปแบบวีซีดีลงเหลือเรื่องละ
190 บาทสำหรับหนังเกรดเอ และ 149 บาทสำหรับหนังเกรดบีและซี
โดยคาดว่าจะวางตลาดวีซีดีราคาพิเศษดังกล่าวอย่างน้อย 5-7
เรื่องต่อเดือนสำหรับหนังเกรดบีและซี และเดือนละ 1 เรื่องหรือปีละไม่เกิน 15
เรื่องสำหรับหนังเกรดเอ

ผลการดำเนินงานและการเปลี่ยนแปลงฐานะการเงินในช่วงปีที่ผ่านมา

ในปี 2544 ที่ผ่านมาบริษัทและบริษัทย่อยมีผลขาดทุนสุทธิ 215.6 ล้านบาท
ผลประกอบการลดลงจากปีก่อน 219.5 ล้านบาท
เนื่องจากมีผลขาดทุนจากการลดขนาดธุรกิจและเปลี่ยนแปลงกิจกรรมการดำเนินงานดังกล่าวข้างต้นของบริษัท
ซีวีดี มีเดีย จำกัด
ส่งผลให้บริษัทใหญ่ต้องบันทึกผลขาดทุนจากการเปลี่ยนแปลงกิจกรรมดำเนินงานของบริษัทย่อยดังกล่าว
เป็นจำนวนเงินประมาณ 158 ล้านบาท ซึ่งประกอบด้วย การตัดบัญชีสินทรัพย์ที่ไม่มีตัวตน –
ค่าความนิยม จำนวนเงินประมาณ 56 ล้านบาท ตั้งค่าเผื่อมูลค่าสินค้าล้าสมัย 53 ล้านบาท
ตั้งค่าเผื่อหนี้สงสัยจะสูญของลูกหนี้การค้า 2 ล้านบาท ตั้งค่าเผื่อการด้อยค่าของสินทรัพย์ถาวร 26
ล้านบาท เงินมัดจำและเงินประกัน 8 ล้านบาท และสินทรัพย์หมุนเวียนอื่น 3 ล้านบาท
รวมทั้งการตั้งค่าใช้จ่ายค้างจ่ายสำหรับเงินชดเชยพนักงานเนื่องจากออกจากงาน 10 ล้านบาท
และประกอบกับรายได้จากการขายและบริการของปี 2544 ลดลงจากปีก่อน
โดยส่วนใหญ่เป็นการลดลงจากยอดขายและให้เช่าภาพยนตร์ในรูปแบบวีดีโอเทปและยอดขายตลับวีดีโอเทปเปล่า
ทั้งนี้เนื่องจากความนิยมในวีดีโอเทปของผู้บริโภคมีแนวโน้มลดลงเรื่อยๆ
และถูกแทนที่โดยวีดีโอซีดีและดีวีดี
แต่ยอดขายภาพยนตร์ในรูปแบบวีดีโอซีดีและดีวีดีกลับเพิ่มขึ้นเพียงร้อยละ 30
ของยอดขายภาพยนตร์ในรูปแบบวีดีโอเทปที่ลดลงเนื่องจากปัญหาการละเมิดลิขสิทธิ์อย่างหนักโดยเฉพาะอย่างยิ่งการระบาดของวีดีโอซีดีราคาถูกในช่วงปีที่ผ่านมา

สินทรัพย์รวมของกลุ่มซีวีดีลดลง 310 ล้านบาท ซึ่งประมาณร้อยละ 50
เป็นการลดลงของลูกหนี้และสินค้าคงเหลือตามนโยบายการควบคุมคุณภาพของลูกหนี้และสินค้าคงเหลือ
ซึ่งทำให้กลุ่มซีวีดีไม่มีปัญหาเรื่องสภาพคล่องในการดำเนินธุรกิจและสามารถจ่ายชำระคืนหนี้เงินกู้ยืมทั้งระยะยาวและระยะสั้นจากสถาบันการเงินได้ทั้งหมดในปี
2544